als_Latn dik_Latn azb_Arab
Në këto çaste, kur e shkruaj këtë letër, ndihem shumë i emocionuar, me mërzi, pikëllim e vuajtje të pafund brenda zemrës sime dhe me lot të pa ndal në sytë e mi të përmalluar për një dashuri.
Dora ime kurrë nuk do të ndjej lodhje duke shkruar për ty, do të vazhdoj të shkruaj, do të vazhdoj të dua dhe do vazhdoj të shpresoj në ty, sepse shpresa kurrë nuk vdes.
Nuk di ç’të them, ndoshta e kam humbur rrugën time të jetës dhe gjendem në rrugë të gabuar, por zoti ma hapi këtë rrugë deri te zemra jote. Edhe pse kam një ndjenjë dëshpërimi në zemër, të them të vërtetën, ti e meriton gëzimin, lumturinë dhe të gjitha të mirat e kësaj bote, sepse vajzë si ti nuk gjendet në botë, askund.
Më beso, nuk e kam lehtë ta shkruaj tërë këtë, por më detyron zemra të shkruaj dhe të nxjerrë atë që e kam në brendi të saj. Kurrë nuk do të mundem t’ia fal vetes nëse diku gabova me ty… Kurrë nuk desha të të lëndoj ty e as veten time, gjithçka ndodhi pa planifikuar, ditën e mallkuar kur u dashurova në ty…
Andaj, që herët e kam kuptuar se jam një njeri i dënuar nga zoti, por arsyen e këtij dënimi asnjëherë nuk e kuptova. Tash vazhdoj të qaj fatin tim që shumë e kërkova, por kurrë nuk e gjeta, jetova me një shpresë të vdekur dhe në shoqëri të ëndrrave, duke e mallkuar shumë herë veten pse të njoha…
Kurrë nuk desha të gaboja dhe para zotit të jem një mëkatar kur e di se në këtë botë jam vetëm një kalimtar i rastit, që stacionin e fundit të jetës e kam në botën tjetër, sepse asgjë në këtë botë nuk është e përjetshme e as e pavdekshme.
Tash vazhdoj t’i qaj ditët e rinisë që më ikën e kurrë më s’kthehen prapë. Asnjëherë në jetë nuk i desha aventurat e as interesin, çdo herë dashurova me shpirt e me zemër të pastër, por kurrë dashuria nuk m’u kthye në të njëjtën mënyrë.
Dhe, sado që po mundohem, si duket, rrugët tona nuk po takohen askund. Se si ndihem unë tani flasin edhe këta pak rreshta që po i shkruaj për ty… Kurrë nuk e kam menduar një dashuri të tillë që të bën të vuash me mall në heshtje…
Prej se të njoha ty jeta ime mori kah tjetër, kuptim tjetër, e këtë e dëshmojnë edhe poezitë e mia që tash i shkruaj, duke u frymëzuar nga ti.
Andaj, deri në vdekje vetëm ty do të të dua… /L./Kosovarja/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn